फफूँद रेलवे स्टेशन

फफूंद(दिबियापुर) रेलवे स्टेशन भारत के उत्तर प्रदेश राज्य के जनपद औरैया के दिबियापुर में स्थित है। यह भारतीय रेलवे की उत्तर मध्य रेलवे शाखा के अन्तर्गत A ग्रेड श्रेणी का रेलवे स्टेशन है।
इसका कोड PHD है।यह औरैया जिले और दिबियापुर शहर का मुख्य स्टेशन है। यह स्टेशन हावड़ा-दिल्ली रेल मार्ग और हावड़ा-गया-दिल्ली रेल मार्ग पर स्थित है।यह इलाहाबाद रेल मण्डल के कानपुर-दिल्ली खंड पर मुख्य सेवारत रेलवे स्टेशनों में से एक है।ब्रिटिश शासन के दौरान निर्मित इस स्टेशन में पाँच ट्रैक (2 अतिरिक्त ट्रैक डेडीकेटेड फ्राइट कॉरिडोर के भी हैं) और चार प्लेटफार्म हैं।इसका कोड PHD है।

स्त्रोत: गूगल मैप्स

अवस्थिति
फफूंद(दिबियापुर) रेलवे स्टेशन हावड़ा-दिल्ली रेलमार्ग और हावड़ा-गया-दिल्ली रेलमार्ग के अंतर्गत कानपुर-दिल्ली खंड के कानपुर-फफूंद-टूंडला रेलवे उपखंड पर स्थित है। यह कानपुर सेंट्रल रेलवे स्टेशन से 83 किलोमीटर (52 mi) और टूंडला जंक्शन रेलवे स्टेशन से 148 किलोमीटर (92 mi) दूर है।

इतिहास
ईस्ट इंडियन रेलवे कंपनी ने उन्नीसवीं सदी के मध्य में हावड़ा से दिल्ली तक एक रेलवे लाइन विकसित करने के प्रयास शुरू किया। यहाँ तक कि जब मुगलसराय के लिए लाइन का निर्माण किया जा रहा था और केवल हावड़ा के पास की लाइनों को चालू किया गया था,पहली ट्रेन 1859 में इलाहाबाद से कानपुर तक चली और 1860 के दशक में कानपुर-इटावा सेक्शन को यातायात के लिए खोल दिया गया।1864 में हावड़ा से दिल्ली के लिए ट्रेन के माध्यम से पहली बार,इलाहाबाद में यमुना के पार नावों पर कोच लगाए गए थे।यमुना के उस पार  नैनी ब्रिज के निर्माण के साथ, ट्रेनें 1865-66 में चलने लगीं।

संपर्क
यह स्टेशन कोटा,आगरा, लखनऊ,अलीगढ़, इलाहाबाद,वाराणसी,कोलकाता,चंडीगढ़,बांद्रा,कानपुर,हाथरस,खुर्जा,फरीदाबाद,पलवल,मथुरा,गोरखपुर,बाराबंकी,गुवाहाटी,पटना,नई दिल्ली आदि शहरों से कनेक्टिविटी प्रदान करता है।

ट्रेन सेवाएं
फफूंद में ठहरने वाली ट्रेनें

फफूँद रेलवे स्टेशन पर उपलब्ध रहने वाली कुछ ट्रेन नीचे सारिणीबध्य हैं-

फफूंद रेलवे स्टेशन पर ठहरने वाली ट्रेनों के आंकड़े 
 ठहरने वाली ट्रेनों की संख्या: 30
 समाप्त होने वाली ट्रेनों की संख्या: 3
 प्रस्थान करने वाली ट्रेनों की संख्या: 3

विद्युतीकरण
कानपुर-पनकी क्षेत्र का विद्युतीकरण 1968-69 में किया गया जबकि पनकी से लेकर टूंडला जंक्शन में विद्युतीकरण का कार्य 1971-72 में पूर्ण किया गया।

सुविधाएँ
 प्लेटफार्मों को अच्छी तरह से निर्मित किया गया है।
 स्टेशन ऑटो और बस स्टैंड द्वारा अच्छी तरह से जुड़ा हुआ है।
 स्टेशन परिसर में मुफ़्त असीमित हाई-स्पीड वाई-फाई सेवा उपलब्ध है।
 स्मार्ट कार्ड आधारित बुकिंग मशीनें स्टेशन परिसर में स्थापित की गई हैं।
 रेलवे ओवरब्रिज के पास में एक बुकिंग कार्यालय का भी निर्माण कराया गया है।
 स्टेशन परिसर में स्वच्छता मानकों को बनाए रखने के लिए आधुनिक सफाई मशीनें भी दिन में तीन बार ऑपरेट की जाती हैं।
 सीसीटीवी कैमरे लगाए गए हैं।
 हाल ही में प्लेटफॉर्म 2 और 3 पर कोच इंडिकेटर डिस्प्ले बोर्ड लगाए गए हैं।
 साथ ही पूरे रेलवे स्टेशन में नए ट्रेन डिस्प्ले बोर्ड लगाए गए हैं।

संरचना 
स्टेशन में चार प्लेटफार्म और पांच ट्रैक(2 ट्रैक अतिरिक्त डेडीकेटेड फ्राइट कॉरिडोर के हैं)।
नया रेलवे ओवरब्रिज बनाया गया है।
इस नए ओवरब्रिज को बरसात और आर्द्र मौसम में आश्रय की सुविधा के लिए लोहे की छत प्रदान करके और अधिक अनुकूल बनाया गया है।
सीसीटीवी कैमरा यात्रियों की बेहतर सुरक्षा के लिए परिसर में लगाए गए हैं।
प्लेटफार्मों पर ट्रेन डिस्प्ले बोर्ड के साथ यात्रियों की सुविधा के लिए कोच इंडिकेटर डिस्प्ले सिस्टम भी लगाए जा चुके हैं।

निर्माण कार्य
 प्लेटफार्म 1,2, 3 और 4 पर दो प्रतीक्षालय का निर्माण कार्य पूर्ण हो चुका हैं।यात्रियों को सुविधा प्रदान करने के लिए उनका निर्माण किया गया है।
 प्लेटफार्मों की लंबाई में वृद्धि प्रस्तावित है।
 ईस्टर्न डेडीकेटेड फ्रेट कोरिडोर का निर्माण किया गया है,जो मालगाड़ियों की आवाजाही की सुविधा प्रदान करेगा।
 यात्रियों के लिए अधिक अनुकूल और सुरक्षित वातावरण प्रदान करने का कार्य चल रहा है।

डेडिकेटेड फ्राइट कॉरिडोर
ईस्टर्न डेडीकेटेड फ्रेट कोरिडोर का निर्माण किया गया है जो मालगाड़ियों की आवाजाही के लिए सुविधा प्रदान करेगा।निर्माण के लिए,प्लेटफार्म 4 की ओर दो अतिरिक्त रेलवे लाइनों का निर्माण किया गया है जो मालगाड़ियों के आवागमन में सुविधा प्रदान करेंगी।

स्थानीय आंदोलन और आलोचना 
 दिबियापुर के स्थानीय नागरिकों द्वारा फफूंद रेलवे स्टेशन का नाम बदलकर दिबियापुर रेलवे स्टेशन करवाने के लिए मुहिम की शुरुआत की गई है।उनके अनुसार यह स्टेशन दिबियापुर की हृदयस्थली पर स्थित है और फफूंद कस्बे की दूरी स्टेशन से 9 किमी है फिर भी स्टेशन का नाम फफूंद रखा गया है।
 यात्री अक्सर ट्रेन की टिकट बुक कराते समय वर्तमान नाम से भ्रमित हो जाते हैं। इसके अलावा वर्तमान नाम दिबियापुर की पहचान को नुकसान पहुँचाता है। उन्होंने हाल ही में "दिबियापुर-हमारा स्वाभिमान" हैंडल द्वारा सोशल मीडिया पर केन्द्रीय मंत्रियों को टैग करते हुए अपने आंदोलन की शुरुआत की है। 
 इसके अलावा कई बार स्टेशन को प्लेटफॉर्म 3 पर ट्रेन हाल्ट होने के समुचित एवं कुशल प्रबंधन न होने के लिए आलोचना का सामना करना पड़ा।

संदर्भ

बाहरी लिंक 

Railway stations in Auraiya district
Allahabad railway division